Source: http://inatsisit.gl/kl-GL/Lov?rid=%7B2FFA0F5A-BF21-4E0C-BD91-53D952004BFC%7D
Timestamp: 2020-02-25 08:57:49+00:00
Document Index: 2784527

Matched Legal Cases: ['§ 1', '§ 5', '§ 12', '§ 8', '§ 12', '§ 11', '§ 12', '§ 12', '§ 13', '§ 14', '§ 15', '§ 16', '§ 3', '§ 6', '§ 9', '§ 17', '§ 14', '§ 20', '§ 18', '§ 17', '§ 19', '§ 20', '§ 21', '§ 22', '§ 23', '§ 24', '§ 25', '§ 24', '§ 26', '§ 2', '§ 4', '§ 7', '§ 10', '§ 14', '§ 15', '§ 20', '§ 21', '§ 22', '§ 25', '§ 27']

Arfernik angisuunik illersuineq piniarnerlu pillugit Namminersornerullutik Oqartussat nalunaarutaat nr. 9, 17. april 2009-meersoq Atuussimasoq (Historisk)
§ 1. Nalunaarummi matumani "arferit angisuut" tassaapput tikaagulliit, tikaagulliusaat, arfiviit arferillu tikaagullinnit anginerusut soqqallit allat, kiisalu kigutilissuit.
Imm. 2. Tikaagulliusaat, arfiviit aamma tikaagulliit nalunaarummi matumani maleruagassat malillugit imm. 1-imi inerteqqummut ilaatinneqanngillat.
Imm. 4. Maleruaqqusanik unioqqutitsinani tikaagulliusaamik, arfivimmik tikaagullimmilluunniit pisaqarnermi, pisaq inunnit nerissallugu piukkunnanngitsoq paasinarsissagaluarpat, pisap nappaateqarneranik imaluunniit allamik pissuteqartumik, Aalisarnermut, Piniarnermut Nunalerinermullu Naalakkersuisoqarfik akuersissuteqarsinnaavoq, pisaq toqutsinertut isigineqarsinnaasoq. Pisaqarnermi akuersissut atorneqarsimappat taanna atuutiinnassaaq.
Imm. 2. Taamaallaat inuit akuersissutaateqartut arfivinniarnissamullu atortunik akuerisanik peqartut arfivinniarsinnaapput, takukkit §§ 5, 12 aamma 16. Atortut ingerlatsivimmit (nit) Aalisarnermut, Piniarnermut Nunalerinermullu Naalakkersuisoqarfiup taamaaliornissamut pisinnaatissimasaanit akuerineqarsimasuussapput.
1) Arfivimmut ataatsimut angallatit marluk tamarmik minnerpaamik 36 fod-inik takissusillit.
Imm. 4. Arfivinniarnermi taamaallaat atorneqarsinnaapput qamutillit tuukkartallit min-nerpaamik 50 mm-inik sulloqqortussusillit tuukkallu nuuatigut ikkuttakkanik tikaagulliusaamut atortakkamik qaartartortallit, takukkit §§ 12 aamma 13. Qaartartut Aalisarnermut, Piniarnermut Nunalerinermullu Naalakkersuisoqarfimmit akuerineqarsimasuussapput.
Imm. 5. Arfivinniarnerit tamaasa tuukkamik qaartartortalimmik allamik piareersimatit-sisoqassaaq.
Imm. 8. Arfivik ikiligaq toqunneqanngitsorli sapinngisamik piaartumik toqunneqassaaq. Toqutsineq pissaaq tuukkaq qaartartortalik atorlugu niaquatigut qaartartortalimmik tuukkartalerlugu.
Imm. 2. Inuit akuersissummik peqartut tikaagulliusaarniarnissamullu akuerisanik atortoqartut kisimik tikaagulliusaarsinnaatitaapput, takukkit §§ 8, 12 aamma 16. Atortut ingerlatsivimmit (nit) Aalisarnermut, Piniarnermut Nunalerinermullu Naalakkersuisoqarfiup taamaaliornissamut pisinnaatissimasaanit akuerineqarsimasuussapput.
Imm. 4. Tikaagulliusaarniarnermi taamaallaat atorneqarsinnaapput qamutillit tuukkartallit minnerpaamik 50 mm-inik sulloqqortussusillit tuukkallu nuuatigut ikkuttakkanik tikaagulliusaamut atortakkamik qaartartortallit, takukkit §§ 12 aamma 13. Qaartartut Aalisarnermut, Piniarnermut Nunalerinermullu Naalakkersuisoqarfimmit akuerineqarsimasuussapput.
Imm. 2. Taamaallaat inuit akuersissummik peqartut akuerisanillu tikaagullinniarnissamut atortoqartut tikaagullinniarsinnaapput, takukkit §§ 11, 12 aamma 16. Atortut ingerlatsivimmit (nit) Aalisarnermut, Piniarnermut Nunalerinermullu Naalakkersuisoqarfiup taamaaliornissamut pisinnaatissimasaanit akuerineqarsimasuussapput.
Imm. 3. Tikaagullinniarnermi taamaallaat qamutillit tukkartallit 50 mm-imik sulloqqortussusillit tikaagullinnut atugassamik qaartartortallit atorneqarsinnaapput, takukkit §§ 12 aamma 13. Qaartartut arfernut atugassat Aalisarnermut, Piniarnermut Nunalerinermullu Naalakkersuisoqarfimmit akuerineqarsimasuussapput.
Imm. 6. Tikaagulliusaaq ikiligaq toqunneqanngitsorli sapinngisamik piaartumik toqunneqassaaq. Toqutsineq pissaaq niaquatigut aallaallugu, tuukkarmik qaartartortalimmik imaluunniit qoorortuumik minnerpaamik 7,62 mm-imik (30.06) inngigissumik (nikkilimik) aqerlulimmik.
§ 12. Qamutillit tuukkartallit tikaagulliusaarniarnermut, arfivinniarnermut tikaagullinniarnermullu atorneqartut teknikikkut atorsinnaassutsimikkullu akornuteqassanngillat, taamaalilluni inuit ajoquseriataarnissaannut ulorianartorsiortitsissanatik. Taamatuttaaq piniarnermut atortut imatut siunertarineqartunut naleqqutsigissapput arfermik toqusaaneq sapinngisamik sukkanerpaamik pisinnaassalluni.
§ 13. Qamutillit tuukkartallit tamarmik ukioq allortarlugu ingerlatsivimmit Aalisarnermut, Piniarnermut Nunalerinermullu Naalakkersuisoqarfimmit taamaaliornissamut piginnaatinneqarsimasumit misissorneqarlutillu akuerineqartassapput.
§ 14. Aalisarnermut, Piniarnermut Nunalerinermullu Naalakkersuisoqarfik akuersissuteqarsinnaavoq ataatsimoorluni piniarnermi amerlanngitsunik qamutilimmik tuukkartalimmik sakkoqanngikkaluarluni tikaagullittoqarsinnaaneranut. Taamatut akuersissuteqartoqarsinnaavoq piniarneq nunaqqatigiinnut annertuumik pingaaruteqarpat aamma nunaqqatigiit angallatinit tuukkartalinnik qamutililinnit neqinik nutaanik naammattumik pilersorneqarsinnaanngippata.
3) piniarneq qoorortuut minnerpaamik 7,62 mm-imik (30.06) sulloqqortussusilinnik inngigissunik aqerlullit (nikkilit) atorlugit. Qoorortuut eqqarasuartaatit eqittaannartakkallu umiatsiaaqqamiit piniarnermut atorneqaqqusaanngillat,
§ 15. Kikkulluunniit tikaagullimmik, arfivimmik tikaagulliusaamilluunniit pisaqartut pisarineqartup nerineqarsinnaasortai tamaasa iluaqutigissallugit pisussaapput. Pisarineqartoq tamakkerlugu atorneqarsinnaanngippat tunineqarsinnaananiluunniit pisaqartoq pisussaavoq sinneruttut pisaqarfiusumi najugaqartunut tunniutissallugit.
Imm. 2. Arfermik pilanneq kiisalu arferup perlukuinik eqqaaneq inuussutissalerinermi nakkutilliinermik inatsisit avatangiisillu illersorneqarnissaat pillugu inatsisit malillugit pissaaq.
§ 16. Kommunalbestyrelsi Naalakkersuisut pisassatut aalajangersimasaasa iluanni § 3 malillugu arfivinniarnissamut akuersissummik inummut atia taasamut imaluunniit angallammut toqqakkamut tunniussissaaq.
Imm. 2. Kommunalbestyrelsi Naalakkersuisut pisassatut aalajangersimasaasa iluanni, inummut atia taasamut imaluunniit angallammut § 6 malillugu tikaagulliusaarniarnissamut piukkunnarsakkamut tikaagulliusaarniarnissamut akuersissummik tunniussissaaq.
Imm. 3. Kommunalbestyrelsi Naalakkersuisut pisassatut aalajangersimasaasa iluanni, § 9 malillugu, ataatsimik tikaagullinnissamut akuersissutinik normulersukkanik angallammut atia taasamut imaluunniit angallammut immikkut tikaagullinniarnissamut piukkunnarsakkamut akuersissutip normuanik ataatsimik tikaagullinnissamut akuersissummik tunniussissaaq.
Imm. 4. Tikaagullinniarnissamut akuersissutit qinnuteqarnikkut, najukkami aalisartut piniartullu peqatigiiffiat tusarniaaffigereerlugu, kommunalbestyrelsimit tunniunneqassapput. Akuersissutit allagartaasut normulersukkat Aalisarnermut, Piniarnermut Nunalerinermullu Aqutsisoqarfiup kommunalbestyrelsimut nassiutissavai.
Imm. 5. Kommunimi akuersissutit agguaanneqartut qinnuteqaatinit tiguneqarsimasunit ikinnerussagaluarpata tikaagullinniarnissamut agguaassisoqassaaq tulleriiaarilluni, ukiumi siuliani pisarineqarsimasut kiisalu akuersissutit atorneqanngitsut eqqarsaatigalugit.
§ 17. Kommunimut pisassiissutit tamarmiusut ataatsikkut agguaanneqassapput.
Imm. 2. Kommunalbestyrelsi tikaagullinniarnissamut arfivinniarnissamullu akuersissutinik tunniussisinnaavoq inunnut inuussutissarsiutigalugu piniarnermut atuuttumik allagartalinnut, aammalu akuerisaasumik tuukkartalimmik qamutililimmik angallatilinnut. Angallammik piginnittoq nammineerluni imaluunniit inuttaasoq qaartartumik tuukkap nuuanut ikkuttakkamik atuinissamut pikkorissartitsinermut peqataasimanermut atuuttumik uppernarsaateqassaaq. Akuersissut tassaavoq allagaq kommunalbestyrelsip qinnuteqartumut tikaagulliusaarniarnissamut arfivinniarnissamullu piumasaqaataasunik naammassinnissimasunut tunniussaa.
2) ataatsimoorluni piniarnissamut immikkut, § 14 malillugu, akuerineqarsimasumut.
Imm. 4. Kinaluunniit angallammut tuukkartalimmik qamutililimmut imaluunniit ataatsimoorluni piniarnissamut ataatsikkut akuersissummik tunineqarsinnaangilaq
Imm. 6. Akuersissutit qaammatisiutit ukiuanut ataatsimut atuupput, taamaattorli takuuk § 20, imm. 4.
§ 18. Kommunalbestyrelsip nunaqarfimmi aqutsisut aamma najukkami aalisartut piniartullu peqatigiiffiat tusarniaaffigereerlugit kommunip ileqqoreqqusaatigut piumasaqaatinik aalajangersaasinnaavoq, § 17, imm. 2, 3 aamma 4-miittunit sukanganerusunik.
§ 19. Kommunalbestyrelsi tikaagullinniarnissami pisassanut naapertuuttunik akuersissuteqareeriarpat kommunalbestyrelsip Aalisarnermut Piniarnermut Nunalerinermullu Aqutsisoqarfimmut nassiutissavai akuersissuteqarfigineqartut aqqi, inuttut normui, akuersissutit normui aamma GR-normut pillugit paasissutissat kingusinnerpaamik kommunalbestyrelsip akuersissutinut immersuiffissanik Aqutsisoqarfimmiit tigusaqarnerata kingornatigut qaammat ataaseq qaangiutsinnagu.
Imm. 2. Tikaagullimmik pisaqarnissamut akuersissut Kalaallit Nunaata Kitaani atorneqassaaq tikaagullik pisarineqarpat pissanneqarpalluunniit.
Imm. 3. Kalaallit Nunaata Tunuani tikaagullimmik pisaqarnissamut akuersissut atorneqassaaq tikaagullik pisarineqarpat.
Imm. 4. Akuersissut ukiakkut pisassanik sinneruttunik agguaasseqqittoqartinnagu atorneqarsimanngitsoq pisassanut agguaateqqitassanut ingerlaannartumik ilanngunneqassaaq, tamatumalu kingornatigut akuersissummik piginnittuusimasumit atorneqarsinnaassanani.
Imm. 5. Aalisarnermut, Piniarnermut Nunalerinermullu Aqutsisoqarfiup ukiumi pineqartumi imaluunniit tulliuttumi kommunimi pisassat ikilisissinnaavai paasineqassagaluarpat
1) kommunimi akuersissuteqartoqartinnagu tikaagulliusaartoqarsimasoq arfivittoqarsimasorluunniit imaluunniit tikaagulliusaamik arfivimmilluunniit pissaasoqarsimasoq,
3) qaammatisiutit ukiuanni akuersissutigineqartunit amerlanerusunik tikaagullittoqarluniluunniit, arfivittoqarluniluunniit tikaagulliusaartoqarsimasoq imaluunniit tikaagullinnik tikaagulliusaanilluunniit pissaasoqarsimasoq. Arfivinnik, taamatullu tikaagulliusaanik tikaagullinnillu pisassat ikilisinneqarsinnaapput apeqqutaatinnagu sorliit unioqqutitsivigineqarsimanersut.
Imm. 6. Arfernik eqqissisimatitanik pisaqarneq aallaarsarinninnerluunniit ukiumi pineqartumi ukiumiluunniit tulliuttumi kommunimi inatsisinik unioqqutitsiviusumi pisassat ikilisinneqarnerannik kinguneqarsinnaavoq. Pisassanik ikilisitsineq arfivittassat, tikaagulliusaartassat tikaagullittassalluunniit ikilisinneqarnerisigut pisinnaavoq.
§ 20. Kommunalbestyrelsi najukkami aalisartut piniartullu peqatigiiffiat tusarniaavigereerlugu aalajangiisinnaavoq akuersissut tunniunneqarsimasoq imaluunniit akuersissutit tunniunneqarsimasut kommunip iluani nuunneqassasut imaluunniit atorunnaassasut tamanna pillugu allakkatigut telefaxikkulluunnit, radiukkut, aviisitigut, atuagassiatigut assigisaasigulluunniit piffissamit nalunaaruteqarfiusumiit atuutilersumik. Aalisarnermut, Piniarnermut Nunalerinermullu Aqutsisoqarfik tamatuminnga immikkut nalunaarfigineqassaaq.
§ 21. Aalisarnermut, Piniarnermut Nunalerinermullu Aqutsisoqarfiup, KNAPK aamma KANUKOKA tusarniaavigereerlugit, arfiviit, tikaagulliusaat tikaagulliillu pisassat sinneruttut agguaateqqissavai. Kingusinnerpaamik taamatut agguaasseqqittoqassaaq qaammatisiutit ukiuini tamani septembarip ulluisa 15-ianni. Arfanniarneq agguaasseqqinnissaq ullormik ataatsimik sioqqullugu inerteqqutaavoq aatsaallu aallarteqqinneqarsinnaalluni kommunalbestyrelse najukkami aalisartut peqatigiiffiattusarniaavigereerlugu nutaamik agguaasseqqereerpat tamanullu nalunaaruteqareerpat.
Imm. 3. Piffissami septembarip ulluisa aallaqqaataanniit agguaasseqqinnissap tungaanut arfivinniartoqarnissaa, tikaagulliusaarniartoqarnissaa tikaagullinniartoqarnissaalu eqqarsaatigalugit kommunalbestyrelsit ataasiakkaat pisassaminnik sinneruttunik akunnerminni agguaasseqqissinnaapput. Agguaasseqqinneq pissaaq kommunini pineqartuni najukkani aalisartut piniartullu peqatigiiffii tusarniaavigereerlugit.
Imm. 6. Aalisarnermut Piniarnermut Nunalerinermullu Aqutsisoqarfiup, KNAPK aamma KANUKOKA tusarniaaffigereerlugit, radio tusagassiorfiilluunnit allat aqqutigalugit nalunaaruteqarsinnaavoq akuersissutitut tunniunneqarsimasut kommunimut allamut imaluunniit kommunip iluani nuunneqartut imaluunniit ullormi nalunaarutip naalunaarutigineqarneraniit atorunnaartut. Tamatuma kingorna akuersissutit utertinneqassapput.
§ 22. Arfiviit, tikaagulliusaat tikaagulliilluunniit pisarineqartut tuniniarneqalissanngillat kommunip allaffia taassumaluunniit immikkoortortaqarfia akuersissummi naqitsimmik naqissusiilluni pisarineqartunik nalunaarsuereertinnagu.
§ 23. Kinaluunniit arfermik angisuumik pisaqarsimasoq pisussaavoq pisap mattaanik aamma neqaanik anginngitsunik misissugassanik kommunip allaffianut tunniussissalluni pilannerup kingornatigut piaartumik pisap suunera, ulloq sumilu pisarineqarsimanera nalunaarutigalugit. Misissugassat Pinngortitaleriffiup plastikkimik puussarititaanut tunniunneqarsimasumut asiunaveersaammik imerpalasortalimmut ikineqassapput.
§ 24. Aalisarnermut, Piniarnermut Nunalerinermullu Naalakkersuisoqarfik ilisimatusarnermut atugassanik nalunaarummi matumani aalajangersakkanik immikkut saneqqutsisoqarnissaanut akuersissuteqarsinnaavoq.
§ 25. Arferit angisuut neqaannik niuernikkut iluanaarniuteqarnermik siunertaqartumik nunanut allanut annissineq inerteqqutaavoq. Taamaattorli arferit angisuut § 24 naapertorlugu pisarineqartut ilamerngi nunanut allanut anninneqarsinnaapput.
§ 26. Pillaammik akiliisitsisoqarsinnaavoq § 2-mik, §§ 4 aamma 5-imik, §§ 7 aamma 8-mik, § 10-13-imik, § 14. imm. 5-imik, § 15-imik, § 20, imm. 4-mik, § 21 imm. 6-imik, §§ 22-23-mik kiisalu § 25-mik unioqqutitsisumut.
§ 27. Nalunaarutullormittamanut nalunaarutigineqarnerata aqaguaniit atuutilerpoq.
Imm. 2. Peqatigitillugu arfernik angisuunik piniarneq pillugu Namminersornerullutik Oqartussat nalunaarutaat nr. 10, 13. april 2005-imeersoq atorunnaarsinneqarpoq.
Namminersornerullutik Oqartussat, ulloq 17. april 2009.